
25-TA-815: Noteikumu projekts (Grozījumi)
Grozījumi Ministru kabineta 2023. gada 5. decembra noteikumos Nr. 723 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa  "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.6. pasākuma "Nodarbinātības valsts aģentūras veiktspējas stiprināšana un pakalpojumu modernizēšana" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (08.12.2023.)

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 28.05.2025.)
Lūdzam skaidrot anotācijā, kādu rīcību Labklājības ministrija paredz gadījumā, ja "jauno" atbalstāmo darbību izmaksas pārsniegs projektam Nr. 4.3.3.6/1/24/I/001 "Nodarbinātības valsts aģentūras veiktspējas stiprināšana" (turpmāk - projekts Nr. 4.3.3.6/1/24/I/001) piešķirto/ apstiprināto finansējuma apmēru.
Anotācijas sadaļā "Risinājuma apraksts" minēts, ka: "Paredzams, ka sākotnēji ārpakalpojuma veidā tiks piesaistīts pakalpojuma sniedzējs tehniskās specifikācijas izstrādei un pēc tam atbilstoši tiks organizēta ārpakalpojuma piesaiste brīvprātīgā darba IS izstrādei." Savukārt citviet, "Brīvprātīgā darba IS izstrādei,  kā arī sabiedrības izpratnes un informētības paaugstināšanas pasākumu īstenošanai par brīvprātīgo darbu indikatīvi nepieciešami 415 970  euro (38 238 euro 2025. gadā, 100 610  euro 2026. gadā, 251 239 euro 2027. gadā un 25 883 euro 2028. gadā). Finansējums tiks pārdalīts no esošajām projekta darbībām, kurās projekta īstenošanas laikā prognozējams ietaupījums. Finansējums norādīts indikatīvs un izmaksas ir atkarīgas arī no tā, ko ietvers brīvprātīgā darba IS. "
Līdz ar to aicinām skaidrot, pamatojoties uz ko (kādām aplēsēm, pieņēmumiem) balstīts indikatīvi nepieciešamais finansējums, kā arī sniegt papildus informāciju, kurās projekta Nr. 4.3.3.6/1/24/I/001 esošajās atbalstāmajās darbībās ir identificējams finansējuma ietaupījums un kādā apmērā.
 
Piedāvātā redakcija
-
	Ņemts vērā
Atbilstoši iebildumā norādītajam papildināta informācija noteikumu projekta anotācijā, skaidrojot, ka:

1) brīvprātīgā darba informācijas sistēmas izstrādei izdevumi plānoti, pamatojoties uz 4.3.3.6. pasākuma projekta “Nodarbinātības valsts aģentūras veiktspējas stiprināšana” Nr. 4.3.3.6/1/24/I/001 (turpmāk – projekts Nr. 4.3.3.6/1/24/I/001) E-karjeras 1. posma tehniskās specifikācijas un sistēmas izstrādes izmaksām, pieņemot, ka īstenojamās aktivitātes ir salīdzināmas pēc to ekonomiskās būtības. Savukārt sabiedrības izpratnes un informētības paaugstināšanas pasākumu īstenošanai par brīvprātīgo darbu izdevumi plānoti, ņemot vērā Nodarbinātības valsts aģentūras (turpmāk – NVA) līdzšinējo pieredzi, īstenojot dažādas sabiedrības izpratnes un informētības paaugstināšanas aktivitātes;
2) finansējums jauno aktivitāšu īstenošanai 415 970 euro tiks rasts, pārdalot finansējumu no projekta Nr. 4.3.3.6/1/24/I/001 3. darbības apakšdarbības “Informatīvo un mācību pasākumu, pieredzes apmaiņas vizīšu īstenošana”  (indikatīvi 200 000 euro) un projekta Nr. 4.3.3.6/1/24/I/001 4. darbības apakšdarbības “BURVIS pilnveide (tehnisko specifikāciju un izmaiņu izstrāde)” (indikatīvi 215 970 euro). Šobrīd prognozējams, ka minēto darbību apakšdarbības varēs īstenot par mazāku finansējumu kā projekta budžetā ieplānots.

Tāpat LM skaidro, ja ar projektā  Nr. 4.3.3.6/1/24/I/001 piešķirto/ apstiprināto finansējumu nebūs pietiekami, LM primāri meklēs iespēju piesaistīt papildu finansējumu no citiem LM pārziņas ESF Plus pasākumiem.
	1.3. Pašreizējā situācija, problēmas un risinājumi

	2.
	Noteikumu konsolidētā versija
30. Šo noteikumu 13.4. apakšpunktā minētās brīvprātīgā darba sistēmas izstrādes un šo noteikumu 13.6. apakšpunktā minētās sabiedrības izpratnes un informētības par brīvprātīgo darbu paaugstināšanas pasākumu īstenošanas izmaksas ir attiecināmas, sākot ar 2025. gada 1. jūniju.
	Iebildums (FM - 28.05.2025.)
Lūdzam pamatot izmaksu attiecināšanas sākuma datumu (2025.gada 1. jūnijs) pirms šī noteikumu projekta grozījumu apstiprināšanas Ministru kabinetā (turpmāk – MK)/ stāšanos spēkā.  Vienlaikus saprotam, ka Grozījumi Brīvprātīgā darba likumā pieņemti 2024. gada 20. jūnijā, savukārt Grozījums par šā likuma 10. panta izteikšanu jaunā redakcijā* stājas spēkā 2025. gada 1. jūnijā.
Informējam, ja izmaksas paredzētas attiecināt no MK noteikumu spēkā stāšanās dienas, vai pirms tam, anotācijā jāsniedz pamatojums, tostarp informācija par finanšu plūsmām, kā arī atbildīgās iestādes pienākumiem un atbildību gadījumos, ja radušās izmaksas, kas nav attiecināmas no ES fondu līdzekļiem. Vienlaikus, ja tiek paredzēts attiecināt izmaksas, kas radušās pirms MK noteikumu apstiprināšanas norādām, ka nedrīkst attiecināt jau pabeigtas darbības. 

*10. pants. Brīvprātīgā darba informācijas sistēma
(1) Brīvprātīgā darba informācijas sistēma (turpmāk - Informācijas sistēma) ir valsts informācijas sistēma, kas izveidota, lai attīstītu brīvprātīgā darba iespējas un veicinātu sabiedrības informētību par brīvprātīgo darbu un iesaisti tā veikšanā, nodrošinot informācijas apmaiņu starp personām, kuras vēlas veikt brīvprātīgo darbu, un brīvprātīgā darba organizētājiem, tostarp nodrošinot personas reģistrēšanos Informācijas sistēmā, kā arī iespēju sagatavot izziņu par veikto brīvprātīgo darbu.
(2) Nodarbinātības valsts aģentūra ir Informācijas sistēmas pārzinis, kas normatīvajos aktos noteikto uzdevumu īstenošanai veic datu apstrādi, kā arī organizē un vada Informācijas sistēmas darbību atbilstoši tai paredzētajiem izmantošanas mērķiem - brīvprātīgā darba veicēju un organizētāju saziņai, brīvprātīgā darba uzskaitei un sabiedrības informēšanai.
(3) Informācijas sistēmā tiek iekļauta un apstrādāta šāda informācija:
1) personu, kuras vēlas veikt brīvprātīgo darbu, identificējoši dati, kontaktinformācija un ziņas par pieredzi un kompetencēm, kā arī cita personas datus nesaturoša informācija;
2) brīvprātīgā darba organizētāju dati;
3) dati par brīvprātīgā darba veicēja veikto brīvprātīgo darbu."
Piedāvātā redakcija
-
	Ņemts vērā
Atkārtoti izvērtējot situāciju kopā ar finansējuma saņēmēju – NVA, secināts, ka neveidosies izmaksas, kuras nepieciešams attiecināt pirms noteikumu projekta spēkā stāšanās. Atbilstoši precizēta informācija noteikumu projektā un tā anotācijā.
	-

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VARAM - 25.06.2025.)
Aicinām anotācijā iekļaut norādi un nodrošināt, ka plānotais informācijas sistēmas attīstības aktivitātes apraksts tiks saskaņots 2023. gada 4. jūlija Ministru kabineta noteikumu Nr.368 "Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība" noteiktajā kārtībā.
Piedāvātā redakcija
-
	Ņemts vērā
Atbilstoši priekšlikumā norādītajam precizēta informācija noteikumu projekta anotācijas 1.3. sadaļā “Pašreizējā situācija, problēmas un risinājumi”.
 
	1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 20.06.2025.)
Ņemot vērā anotācijā ietverto norādi, ka ir pieļaujama projekta atbalstāmo darbību un to izmaksu līdzfinansēšana no cita finansēšanas avota, pretēji tam, kā noteikts noteikumu 27.5. apakšpunktā, lūdzam skaidrības nolūkos anotācijā ietvert norādi par kādiem citiem līdzfinansēšanas avotiem skaidrojumā ir runa, iekļaujot attiecīgu piemēru. Papildus iesakām ietvert skaidrojumu, ka grozījums noteikumu 27.5. apakšpunktā ir salāgots ar vienošanos par projekta īstenošanu.
Piedāvātā redakcija
-
	Ņemts vērā
Atbilstoši priekšlikumā norādītajam precizēta informācija noteikumu projekta anotācijas 1.3. sadaļā “Pašreizējā situācija, problēmas un risinājumi”.
 
	1.3. Pašreizējā situācija, problēmas un risinājumi

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 28.05.2025.)
Lūdzam sniegt papildus informāciju par plānoto MK noteikuma projekta izstrādi, progresu, tiesību akta lietas Nr., utt. Vienlaikus aicinām precizēt anotācijā norādīto: "Šobrīd ir uzsākta brīvprātīgā darba IS noteikumu izstrāde un tos ir plānots nodot publiskajā apspriešanā indikatīvi 2025. gada maija vidū. Šie noteikumi paredzēs brīvprātīgā darba IS pārzini (NVA), brīvprātīgā darba IS iekļaujamās informācijas apjomu un tās apstrādes kārtību, kā arī nosacījumus piekļuves nodrošināšanai brīvprātīgā darba IS iekļautajai informācijai.", ievērojot, ka ir 2025.gada maija beigas.
Vienlaikus lūdzam skaidrot augstāk minēto noteikumu izstrādes ietekmi uz 4.3.3.6.projekta īstenošanu.
 
Piedāvātā redakcija
-
	Ņemts vērā
Ņemts vērā

Atbilstoši priekšlikumā norādītajam precizēta informācija noteikumu projekta anotācijā.

Papildus LM skaidro, ka 2025. gada pirmajā pusgadā LM Valsts kancelejas Inovācijas laboratorijas projekta “Publiskās pārvaldes inovācijas eko-sistēmas attīstība” ietvaros īsteno inovācijas sprintu “Brīvprātīgā darba informācijas sistēmas koncepta sagatavošana”, kas ir ietekmējis brīvprātīgā darba informācijas sistēmas MK noteikumu izstrādi. Ņemot vērā, ka inovācijas sprints noslēgsies 2025. gada 16. jūnijā, MK noteikumu projektu plānots nodot publiskajā apspriešanā indikatīvi 2025. gada jūlijā. Plānots, ka MK noteikumu izstrāde noritēs vienlaikus ar brīvprātīgā darba informācijas sistēmas izstrādi, tādējādi nodrošinot abu procesu – juridiskā regulējuma izveides un sistēmas izstrādes – savstarpēju saskaņotību.
 
	1.3. Pašreizējā situācija, problēmas un risinājumi

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 28.05.2025.)
Lūdzam precizēt anotācijas 3.sadaļas punkta “Cita informācija” 3.rindkopu, pirms skaitļiem un vārda “15 682 euro” lietojot vārdus “ik gadu”.
 
Piedāvātā redakcija
-
	Ņemts vērā
Atbilstoši priekšlikumā norādītajam veikti precizējumi noteikumu projekta anotācijā.
	3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 28.05.2025.)
Ņemot vērā MK 05.12.2023. noteikumu Nr.723 28.punktā noteikto projekta īstenošanas termiņu ne ilgāk kā līdz 2029.gada 31.decembrim, lūdzam precizēt anotācijas 3.sadaļas punkta “Cita informācija” 1.rindkopā norādīto 2029.gadu LM pamatbudžeta bāzes projekta sagatavošanai attiecībā par brīvprātīgā darba IS uzturēšanas izdevumiem pēc projekta noslēguma.
 
Piedāvātā redakcija
-
	Nav ņemts vērā
Projekts šobrīd plānots līdz 2028. gadam, tāpēc LM ieskatā izmaiņas noteikumu projekta anotācijā nav nepieciešamas. MK noteikumos par ES fondu pasākumu tiek noteikts maksimālais projektu īstenošanas termiņš, taču projektā Nr. 4.3.3.6/1/24/I/001  plānotais tā īstenošanas termiņš ir noteikts vienošanās par projekta Nr. 4.3.3.6/1/24/I/001 īstenošanu.
	3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
8.1.13. uz datu aizsardzību
	Priekšlikums (DVI - 23.05.2025.)
Saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk Noteikumi Nr. 617) 2. punktu, sākotnējās ietekmes izvērtēšanas mērķis ir apzināt ietekmi un sekas, ko var radīt projekts, un, pamatojoties uz iegūtajiem secinājumiem, izvēlēties piemērotāko regulējuma apjomu, saturu un formu. Sākotnējās ietekmes izvērtēšanas rezultāti ir jāatspoguļo anotācijā. Savukārt šo noteikumu 9. punktā ir noteiktas ietekmes kategorijas, kurās ir jāveic izvērtējums, tostarp arī attiecībā uz ietekmi uz personas datu aizsardzību.
Ņemot vērā, ka anotācijas 8.1.13. punktā ir atzīmēts, ka tiesību akta projekts skar datu aizsardzību, un atbilstoši Noteikumu Nr. 617 22. punktā noteiktajam, izstrādājot anotāciju, ir jāņem vērā sagatavotās vadlīnijas un tajās ietvertās rekomendācijas (pieejamas: https://www.mk.gov.lv/sites/mk/files/media_file/tap_anotacija_vadlinijas.pdf, šajā gadījumā –54. lpp),
jānorāda, ka tiesību akta projekts paredz jaunas informācijas sistēmas – brīvprātīgā darba informācijas sistēmas – izveidi, kuras ietvaros plānota fizisko personu datu apstrāde. Šajā sistēmā tiks uzkrāta un apstrādāta identificējama informācija par brīvprātīgā darba veicējiem un organizētājiem, tostarp vārds, uzvārds, kontaktinformācija, darba pieredze, kompetences, kā arī informācija par konkrēto brīvprātīgā darba veikšanu. Minētā informācija tiks izmantota mērķa grupu identificēšanai, brīvprātīgā darba uzskaitei, sadarbības veidošanai un sabiedrības informēšanai. Datu pārzinis būs Nodarbinātības valsts aģentūra, kas īstenos apstrādi normatīvajos aktos noteikto uzdevumu ietvaros.
Tādēļ anotācijas 8.1.13. punkts nav atstājams tukšs – tajā jāsniedz apraksts par plānoto datu apstrādi, tās tiesisko pamatu, galvenajiem mērķiem, kā arī īsi jānorāda pasākumi, kas tiks veikti datu subjektu tiesību ievērošanai un informācijas drošības nodrošināšanai.
Piedāvātā redakcija
-
	Ņemts vērā
Atbilstoši priekšlikumā norādītajam papildināta noteikumu projekta anotācija.
	8.1.13. uz datu aizsardzību

	9.
	Noteikumu konsolidētā versija
4.2.2. nacionālais rādītājs – pilnveidoto vai izstrādāto informācijas sistēmu skaits – 2.
	Priekšlikums (FM - 28.05.2025.)
Lūdzam izvērtēt iespēju svītrot noteikumu 4.2.2.punktā ietverto nacionālo rādītāju, lai mazinātu administratīvo slogu rādītāju uzskates veikšanā, ņemot vērā, ka nacionālo radītāju definēšana nav obligāta, kad pasākumā ir definēts vismaz viens Eiropas Savienības kohēzijas politikas programmas 2021.–2027. gadam rādītājs. Attiecīgi lūdzam precizēt arī anotāciju.
Piedāvātā redakcija
-
	Nav ņemts vērā
LM izvērtēja priekšlikumu un skaidro, ka nacionālais rādītājs ir saglabājams. Kopumā nacionālos rādītājus LM ir paredzējusi tikai gadījumos, kad Eiropas Savienības kohēzijas politikas programmā 2021.–2027. gadam (turpmāk – Programma) nav noteikti rādītāji vai arī, ja noteiktie rādītāji neļauj jēgpilni novērtēt projekta sniegumu (piemēram, kā tas ir 4.3.3.6. pasākumā,  kur kā Programmas kopējais rādītājs ir noteikts “nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu”, kas tiek izpildīts, noslēdzot vienošanos par projekta Nr. 4.3.3.6/1/24/I/001 īstenošanu). Turklāt nacionālā rādītāja uzkrāšana/izpildes uzraudzība nerada papildu slogu iesaistītajām institūcijām (NVA, Centrālā finanšu un līgumu aģentūra (turpmāk – CFLA)). Par nacionālā rādītāja izpildi NVA ziņos, iesniedzot kārtējo maksājuma pieprasījumu. CFLA par nacionālā rādītāja izpildi gūs pārliecību kopējā uzraudzības procesa ietvaros.
	4.2.2. nacionālais rādītājs – pilnveidoto vai izstrādāto informācijas sistēmu skaits – 2.

	10.
	Noteikumu konsolidētā versija
13.4. brīvprātīgā darba informācijas sistēmas izstrāde un bezdarbnieku uzskaites un reģistrēto vakanču informācijas sistēmas (turpmāk – informācijas sistēma BURVIS) pilnveide;
	Priekšlikums (FM - 28.05.2025.)
Lūdzam anotācijā sniegt statistiku un izvērtējumu par brīvprātīgā darba veicēju skaitu/apmēru gadā vai citā laika periodā iepretim brīvprātīgā darba informācijas sistēmas (turpmāk - IS) izstrādes izmaksām, proti, lūdzam skaidrot plānoto ieguvumu no atsevišķas IS izveides, aprakstot plānoto sistēmas lietotāju – brīvprātīgā darba veicēju/biedrību – skaitu).

Vienlaikus, lūdzam anotācijā skaidrot, vai šī atbalstāmajās darbībās plānotā IS pēc tās izstrādes būs pieejama un izmantojama ikvienam Latvijas iedzīvotājam, nevalstiskajai organizācijai, brīvprātīgā darba veicējam Latvijā. Piemēram, kā tas šobrīd ir Eiropas Savienībā, kur vienkopus meklēt brīvprātīgā darba iespējas, meklēt akreditēto organizāciju sarakstu, utt. Vienlaikus lūdzam skaidrot, ar ko  NVA plānotā brīvprātīgā darba  IS atšķirsies no tās, kas jau šobrīd pieejama, piemēram, https://youth.europa.eu/go-abroad/volunteering/opportunities_lv 
 
Piedāvātā redakcija
-
	Ņemts vērā
Noteikumu projekta anotācija papildināta ar skaidrojumu par to, ka brīvprātīgo darbu ir tiesības organizēt vairāk kā 20 000 biedrībām un nodibinājumiem, tai skaitā arodbiedrībām un to apvienībām, kā arī valsts un pašvaldību iestādēm, politiskajām partijām un to apvienībām, kā arī vairāk kā 200 sociālajiem uzņēmumiem, tomēr 2025. gada sākumā Brīvprātīgā darba veicēju informācijas sistēmā (BURVIS sastāvdaļa) bija reģistrēts vien 451 brīvprātīgais un deviņi brīvprātīgā darba organizatori (valsts un nevalstiskais sektors). Vienlaikus dati un informācija par brīvprātīgā darba iespējām Latvijā tiek publicēta dažādos veidos, atbilstoši brīvprātīgā darba organizētāja iespējām, jo nav vienotas vietnes šādas informācijas apkopošanai.
Brīvprātīgā darba informācijas sistēmas izmantošana brīvprātīgā darba jomā netiek noteikta kā obligāta, tāpēc nav iespējams provizoriski noteikt šīs sistēmas lietotāju skaitu. Taču brīvprātīgā darba informācijas sistēmu varēs izmantot jebkurš cilvēks, kurš vēlēsies atrast un veikt brīvprātīgo darbu Latvijā, kā arī jebkurš brīvprātīgā darba organizators.
Īstenojot brīvprātīgā darba veicēju un brīvprātīgā darba organizatoru aptaujas Valsts kancelejas inovācijas sprinta ietvaros, kā arī, veicot aptauju Brīvprātīgā darba konsultatīvās padomes ietvaros, ir secināts, ka arī Latvijā ir nepieciešama vietne brīvprātīgā darba jomā, kurā vienkopus būtu pieejama informācija par brīvprātīgā darba iespējām Latvijā. Šādas nacionālās vietnes ir, piemēram: Francijā - https://www.jeveuxaider.gouv.fr/ un Īrijā - https://www.volunteer.ie/ 
Vienlaikus LM skaidro, ka ES Jaunatnes portāla https://youth.europa.eu/go-abroad/volunteering/opportunities_lv  informācijas sistēmā tiek piedāvātas ES finansētās brīvprātīgā darba iespējas jauniešiem ES ietvaros, tajā skaitā Latvijā, savukārt Brīvprātīgā darba informācijas sistēmas mērķis ir attīstīt brīvprātīgā darba iespējas, nodrošināt un koordinēt informācijas apmaiņu starp personām, kuras vēlas veikt brīvprātīgo darbu, un brīvprātīgā darba organizētājiem, kā arī nodrošināt personas pieteikšanos brīvprātīgajam darbam.
	13.4. bezdarbnieku uzskaites un reģistrēto vakanču informācijas sistēmas (turpmāk – informācijas sistēma BURVIS) pilnveide;

	11.
	Noteikumu konsolidētā versija
13.4. brīvprātīgā darba informācijas sistēmas izstrāde un bezdarbnieku uzskaites un reģistrēto vakanču informācijas sistēmas (turpmāk – informācijas sistēma BURVIS) pilnveide;
	Priekšlikums (FM - 28.05.2025.)
Aicinām izvērtēt, vai noteikumu projekta 13.4. apakšpunktā minētās divas (2) informācijas sistēmas nebūtu minamas katra savā apakšpunktā. Kā saprotam, pašlaik brīvprātīgā darba veicēju informācijas sistēma (IS) ir NVA pārziņā esošās valsts informācijas sistēmas “Bezdarbnieku uzskaites un reģistrēto vakanču informācijas sistēma” (turpmāk – BURVIS) sastāvdaļa, un 4.3.3.6.pasākuma ietvaros tiek plānota IS izveide un atdalīšana no NVA pārziņā esošās BURVIS.
Piedāvātā redakcija
-
	Ņemts vērā
Ņemts vērā

Noteikumu projekts precizēts atbilstoši priekšlikumā norādītajam.

Vienlaikus noteikumu projekta anotācijā papildināta informācija, skaidrojot NVA iespējas resursu piesaistei, lai veiktu BURVIS sistēmas pilnveidi un brīvprātīgā darba informācija sistēmas izstrādi.
 
	13.4. bezdarbnieku uzskaites un reģistrēto vakanču informācijas sistēmas (turpmāk – informācijas sistēma BURVIS) pilnveide;

	12.
	Noteikumu konsolidētā versija
13.4.1 brīvprātīgā darba informācijas sistēmas izstrāde;
	Priekšlikums (FM - 20.06.2025.)
Plānojot izdevumus saistībā ar brīvprātīgā darba informācijas sistēmas (IS) izstrādi, aicinām ievērot saimnieciskuma, efektivitātes un lietderības principus. Ņemot vērā izziņā sniegto skaidrojumus, ka 2025. gada sākumā Brīvprātīgā darba veicēju informācijas sistēmā (BURVIS sastāvdaļa) bija reģistrēts vien 451 brīvprātīgais un deviņi brīvprātīgā darba organizatori (valsts un nevalstiskais sektors), kā arī nosacījumu, ka Brīvprātīgā darba informācijas sistēmas izmantošana brīvprātīgā darba jomā netiek noteikta kā obligāta.
Piedāvātā redakcija
-
	Ņemts vērā
Saimnieciskuma, efektivitātes un lietderības principi ir ievērojami visu projekta darbību īstenošanā un izmaksu veikšanā.
	13.4.1 brīvprātīgā darba informācijas sistēmas izstrāde;

	13.
	Noteikumu konsolidētā versija
13.6. sabiedrības izpratnes un informētības paaugstināšanas pasākumu īstenošana par aģentūras pakalpojumiem un brīvprātīgo darbu;
	Priekšlikums (FM - 28.05.2025.)
Atsaucoties uz Eiropas Savienības kohēzijas politikas programma 2021.–2027.gadam (turpmāk - Programma) grozījumiem Nr.2, lūdzam anotācijā izvērst plānoto atbalstāmo darbību (attiecībā par brīvprātīgā darba sabiedrības izpratnes un informētības paaugstināšanas pasākumiem) aprakstu. T.i. salāgojot to ar Programmas grozījumos Nr.2. minēto.
Papildus vēršam uzmanību, ka ik gadu, kad pasaulē atzīmē Starptautisko brīvprātīgo dienu, Rīgas brīvprātīgo godināšanas pasākumu rīko Rīgas Apkaimju iedzīvotāju centrs. Attiecīgi lūdzam anotācijā izvērtēt demarkāciju un nepārklāšanos ar citiem pasākumiem. 
 
Piedāvātā redakcija
-
	Ņemts vērā
Atbilstoši priekšlikumam papildināta noteikumu projekta anotācija, aprakstot detalizētāk plānotās aktivitātes sabiedrības izpratnes un informētības pasākumiem par brīvprātīgo darbu, skaidrojot arī  to sasaisti ar citu institūciju, nevalstisko organizāciju īstenotajām aktivitātēm.
 
	13.6. sabiedrības izpratnes un informētības paaugstināšanas pasākumu īstenošana par aģentūras pakalpojumiem un brīvprātīgo darbu;

	14.
	Noteikumu konsolidētā versija
15.2.4. normatīvajos aktos, kas nosaka kārtību, kādā veicama obligātā veselības pārbaude, paredzēto veselības pārbaužu izmaksas projekta personālam, ja tās nav iekļautas veselības apdrošināšanas izmaksās;
	Priekšlikums (FM - 28.05.2025.)
Labklājības ministrija ierosinājusi grozījumus MK noteikumu par SAM īstenošanu 15.1.punktā par personāla izmaksām, svītrojot prasību par vismaz 30% noslodzi daļlaika gadījumā, atbilstoši plānotajiem grozījumiem Finanšu ministrijas vadlīnijās Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” (turpmāk - Vadlīnijas). Lūdzam veikt arī citus saistītos grozījumus MK noteikumos par SAM īstenošanu, no tiešajām izmaksām svītrojot obligātās veselības pārbaudes izmaksas. Atbilstoši Vadlīniju grozījumiem tiešajās izmaksās iekļauj tikai tās izmaksas, kas pēc jēgas un būtības ir tieši saistītas ar projekta mērķa sasniegšanu. Saskaņā ar Vadlīniju plānoto grozījumu 5.2.apakšpunktu obligātās veselības pārbaudes izmaksas tiek paredzētas kā netiešās attiecināmās izmaksas. Plānoto Vadlīniju grozījumu 1.punktā noteikts, ka netiešās attiecināmās izmaksas var paredzēt/attiecināt kā tiešās attiecināmās izmaksas, ja tām ir sniegts argumentēts pamatojums MK noteikumu par SAM īstenošanu izstrādes laikā un ir pamatota izmaksu tieša sasaiste ar projekta mērķi, ir izvērtēta samērīguma, lietderības, vienotas pieejas un labas finanšu pārvaldības principa ievērošana un tiešo/netiešo izmaksu būtība. Tāpat 1.punktā noteikts, ka veicot grozījumus MK noteikumos par SAM īstenošanu, kas skar vadlīniju piemērošanas pieejas maiņu, atsakoties no iepriekš noteiktiem ierobežojumiem, atbildīgā iestāde izvērtē visas izmaksu pozīcijas un nosacījumus MK noteikumos par SAM īstenošanu, t.sk. ietekmi uz jau īstenošanā esošajiem projektiem, sniedzot argumentētu pamatojumu anotācijā. Vienlaikus vadošā iestāde Vadlīniju grozījumu saskaņošanas procesā ir norādījusi, ka atbildīgajām iestādēm jāņem vērā visi vadlīnijās veiktie grozījumi, ne tikai vēlamie, tas nozīmē, ka jāizvērtē visas izmaksu pozīcijas un nosacījumus MK noteikumos, kurus ietekmē izmaiņas vadlīnijās.
Piedāvātā redakcija
-
	Ņemts vērā
Atbilstoši 2025. gada 9. jūnija grozījumiem Finanšu ministrijas vadlīnijās Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” (turpmāk – vadlīnijas) svītrots 15.2.4. apakšpunkts, anotācijā skaidrojot, ka turpmāk obligātās veselības pārbaudes izmaksas projekta personālam sedzamas no netiešajām izmaksām. Vienlaikus noteikumu projekta anotācijā precizēts apraksts, atsaucoties, ka vadlīnijas ir jau apstiprinātas nevis tikai norit to grozījumu izstrāde, kā arī precizēta norāde arī par redzes korekcijas līdzekļu kompensēšanas izmaksu attiecināmību, t.i., norādot, ka arī redzes korekcijas līdzekļu kompensēšanas izmaksas projekta personālam, ja tās nav ietvertas veselības apdrošināšanas izmaksās, atbilstoši aktuālajām vadlīnijām turpmāk ir attiecināmas no netiešajām izmaksām.
	-

	15.
	Noteikumu konsolidētā versija
27.4.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu un publisko iepirkumu regulējošajiem normatīvajiem aktiem;
	Priekšlikums (FM - 20.06.2025.)
Skaidrojam, ka 2024. gada 20. janvārī apstiprinātā Valsts rīcības plāna pasākuma 35.4. darbības rezultāts ietver aicinājumu ES fondu atbildīgajām iestādēm pārskatīt to pārziņā esošo ES fondu normatīvo regulējumu un iesniegt izskatīšanai Ministru kabinetā atbilstošos grozījumus MK noteikumos par specifisko atbalsta mērķu īstenošanu tajā, paredzot atteikties no prasībām, kas nav noteiktas kā obligātas saskaņā ar ES un Latvijas tiesību aktiem. Tādējādi aicinām izvērtēt noteikumu projekta 17. punktā izteiktā 27.4.2. apakšpunkta nepieciešamību, ņemot vērā to, ka Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija) 61.panta prasības ir tieši piemērojamas tādiem projektiem, kas saistīti ar Eiropas Savienības (ES) fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā ES fondu dalībniekiem, gala saņēmējiem vai sadarbības partneriem sniedz finansiālu atbalstu (t.s. daudzpakāpju projekti).
Piedāvātā redakcija
(Svītrots)
	Nav ņemts vērā
Labklājības ministrija (turpmāk – LM) ir izvērtējusi priekšlikumu un lēmusi saglabāt MK noteikumu Nr. 723 27.4.2. apakšpunktu. 4.3.3.6. pasākuma projekta “Nodarbinātības valsts aģentūras veiktspējas stiprināšana” Nr. 4.3.3.6/1/24/I/001 īstenošana norit no 2024. gada janvāra. Tāpēc attiecībā uz projekta vadības un īstenošanas personālu, kurš jau ir piesaistīts, kā arī līdz šim piesaistīto iepirkumu līgumu izpildītājiem, kuriem tāda prasība noteikta publisko iepirkumu regulējošos normatīvajos aktos, MK noteikumu Nr. 723 27.4.2. apakšpunkta nosacījums ir izpildīts (apliecinājumi parakstīti). Līdz ar to LM neredz nepieciešamību minēto nosacījumu svītrot.
 
	27.4.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu un publisko iepirkumu regulējošajiem normatīvajiem aktiem;



